02/10/2009 | Administración LocalMunicipal
Touro
Bases reguladoras do proceso selectivo para cubrir en réxime laboral fixo polo procedemento de concurso de méritos unha praza de operario de servizos varios

ANUNCIO: Pola Xunta de Goberno Local, en sesión ordinaria celebrada o día oito de abril de dous mil nove, aprobáronse as bases que rexerán a convocatoria dunha praza de operario de servizos varios: 1. Obxecto da convocatoria.- O obxecto da presente convocatoria é a provisión polo sistema de concurso-oposición dunha praza para a consolidación de emprego, en réxime de laboral fixo, de operario de servizos varios incluída na Oferta de Emprego Público do ano 2009 e dotada coas retribucións e xornada aprobada no cadro de persoal do orzamento municipal, mediante o sistema de acceso libre por concurso de méritos.2. Lexislación aplicable.- Ao proceso selectivo seralle de aplicación o establecido nas presentes bases no marco da lexislación xeral sobre función pública e función pública local: - R. D. 1/1995, de 24 de marzo, polo que se aproba o texto refundido da Lei do Estatuto dos Traballadores. - Lei 7/2007, de 12 de abril, do Estatuto Básico do Empregado Público. - Resolución de 21 de Xuño de 2007 da Secretaría Xeral para a Administración Pública. - Lei 4/1988, de 26 de maio, de Función Pública de Galicia. - Lei 7/1985, de 2 de abril, Reguladora das Bases de Réxime Local. - Lei 30/92, de Réxime Xurídico das Administracións Públicas e do Procedemento Administrativo Común. - R. D. 364/1995 polo que se aproba o Regulamento de Ingreso do Persoal ao servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado. - Lei 53/84 de 26 de decembro, de Incompatibilidades do Persoal ao Servizo das Administracións Públicas. Establécese o sistema de concurso-oposición en atención á natureza específica do posto. O posto de traballo a cubrir implica a realización das seguintes funcións: - Realización de traballos de mantemento, reparación e conservación das infraestructuras e servizos municipais, particularmente os relacionados con fontanería, electricidade, albanelería e mellora do medio natural, servicio de recollida de lixo, tarefas de protección civil e aqueloutros servicios que se lle encomenden Para ser admitido/a os/as aspirantes deberán reunir os seguintes requisitos: 1.- Ser español; ou nacionalidade dalgún dos estados membros da Unión Europea; ou cónxuxe de español ou de nacionalidade dalgún estado membro da UE non separado de dereito; ou descendente de español ou nacional dalgún dos estados membros da UE ou dos seus cónxuxes sempre que non estean separados de dereito, e sempre que sexan menores de vinteún anos ou maiores de dita idade dependentes; ou persoa incluída no ámbito de aplicación dos Tratados Internacionais celebrados pola UE e ratificados por España nos que sexa de aplicación a libre circulación de traballadores; así como estranxeiros con residencia legal en España.” 2.- Ter cumpridos 16 anos e non exceder daquela na que falten menos de dez para a xubilación forzosa por idade, determinada pola lexislación básica en materia de función pública.3.- Non padecer enfermidade ou defecto físico ou psíquico que impida ou resulte incompatible co desempeño das correspondentes funcións.4.- Título de estudios primarios ou equivalente ou estar en condicións de obtelo na data de finalización do prazo de presentación de instancias.5.- Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que desempeñaban. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público.6.- Non estar incurso en causa de incapacidade ou incompatibilidade de acordo coa lexislación vixente. Dito requisito enténdese que debe de ir referido á data de toma de posesión, no seu caso. Todos os requisitos numerados, así como os méritos que se aleguen para a valoración no concurso, entenderanse referidos á data de finalización do prazo de presentación de instancias manténdose na data da súa contratación. As persoas con minusvalías serán admitidas en condicións de igualdade cos demais aspirantes, salvo que a restricción padecida lles impida cumprir o requisito correspondente a “non padecer enfermidade ou defecto físico ou psíquico que impida ou resulte incompatible co desempeño das funcións da praza”. O Tribunal examinará e resolverá motivadamente tales peticións podendo solicitar o oportuno informe dos organismos competentes. As instancias solicitando tomar parte no proceso de selección nas que os/as aspirantes deberán manifestar que reúnen todos e cada un dos requisitos esixidos, dirixiranse ao señor. Alcalde e presentaranse no Rexistro Xeral do Concello de Touro, de 9 a 14 horas, durante o prazo de 20 días naturais a contar desde o seguinte o da publicación do anuncio da convocatoria no Boletín Oficial do Estado. Tamén se poderán presentar de conformidade co artigo 38.4 da Lei 30/92, de Réxime Xurídico das Administracións Públicas e do Procedemento Administrativo. A instancia deberá ir acompañada da seguinte documentación: a) Fotocopia cotexada do DNI, podendo cotexarse no mesmo Concello presentando o orixinal. b) Fotocopia cotexada da titulación esixida, ou calquera outro documento oficial que acredite a posesión de dita titulación. c) Fotocopia compulsada da documentación acreditativa dos méritos alegados segundo o correspondente baremo que recollen estas bases. Os méritos que non se acrediten, ou presentados ou obtidos unha vez concluído o prazo de presentación de solicitudes non poderán ser obxecto de valoración pola Comisión de Selección. d) Declaración responsable de non atoparse nalgunha das causas de incapacidade ou in compatibilidade establecidas na lexislación reguladora da función pública. Os aspirantes quedan vinculados aos datos que fixeran constar na súa solicitude, podendo unicamente demandar a súa modificación mediante escrito motivado dentro do prazo de presentación de instancias. Rematado o prazo de presentación de instancias, resolverase declarando aprobada a lista provisional de admitidos e excluídos, con especificación no seu caso, dos motivos de exclusión, que se publicará no Boletín Oficial da Provincia e será exposta no taboleiro de anuncios do Concello de Touro e coa indicación dun prazo de dez días para a poder emendar o defecto que motivase a exclusión. No caso de non existiren aspirantes excluídos poderase elevar a definitiva a lista provisional na mesma resolución, dando inicio ao proceso selectivo. No caso de producirse reclamacións deberá dictarse unha nova resolución estimándoas ou desestimándoas coa publicación da lista definitiva no Boletín Oficial da Provincia e no taboleiro de anuncios do Concello. Dita resolución conterá a composición do tribunal así como o lugar, día e hora do comezo do proceso selectivo. Contra a resolución do Alcalde-Presidente aprobatoria da lista definitiva, poderase interpoñer un recurso potestativo de reposición ante o mesmo órgano que o dictou, no prazo de un mes a partir do día seguinte o desta publicación (artigos 107 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99 do 13 de xaneiro) ou ben un recurso contencioso-administrativo perante o Xulgado do Contencioso Administrativo da Coruña, segundo o artigo 46 da Lei 29/98, do 13 de xullo, reguladora da xurisdicción contenciosa-administrativa. Non obstante, se en calquera momento posterior á aprobación da lista definitiva mencionada no parágrafo anterior, se advertira nas solicitudes e documentación aportada polos/as aspirantes inexactitude ou falsidade que fora causa de exclusión, esta considerarase defecto insubsanable e resolverase dita exclusión. Os sucesivos anuncios publicaranse no taboleiro de anuncios do Concello. O Tribunal cualificador, que cumpre os requisitos de titulación e cuxo número non é inferior a cinco está composto polos seguintes membros: Presidente: Secretario do Concello. Secretario: Un funcionario da Corporación do grupo C2. Vocais: Tres empregados públicos da Administración Local, Autonómica ou Estatal, que cumpran os requisitos fixados no art.60 do Estatuto Básico do Empregado Público. Os membros do Tribunal, que serán designados cos seus respectivos suplentes, haberán de posuír, a título individual, a titulación de grao igual ou superior ao esixido para acceder á praza. O tribunal cualificador deberá constituírse na data que designe o Presidente. O Tribunal non poderá actuar nin constituírse sen a presencia da metade máis un dos seus membros, titulares ou suplentes, indistintamente, e sempre o Presidente e Secretario, e a súa actuación axustarase estrictamente ás bases da convocatoria. Non obstante, o Tribunal queda facultado para resolver as dúbidas que se presenten e tomar os acordos necesarios en todo o non previsto nestas bases. Adoptará as súas decisións por maioría dos membros presentes, mediante votación nominal e, en caso de empate, repetirase a votación, na que, se persiste o empate, este o dirimirá o Presidente co seu voto de calidade. O Tribunal queda facultado para adoptar as medidas necesarias para o mantemento da orde e a boa marcha do proceso selectivo, incluída a descualificación daqueles aspirantes que vulneren as leis, as bases da convocatoria ou incorran en abuso ou fraude. Os membros do Tribunal deberán absterse de actuar se concorren algunha das circunstancias do artigo 28.2 da Lei 30/92; por estas mesmas causas poderán ser recusados polos aspirantes. Os aspirantes poderán recusar aos membros do Tribunal cando xulguen que concorren neles algunha ou varias das circunstancias sinaladas no punto anterior seguíndose para iso o procedemento establecido no artigo 29 da Lei 30/92. As probas selectivas non poderán comezar ata transcorridos dous meses desde a data de publicación do extracto da convocatoria no Boletín Oficial do Estado. Nun prazo superior a quince días anteriores á realización do primeiro exercicio anunciarase no BOP o día, hora e local no que terán lugar as probas, podéndoselles comunicar persoalmente aos aspirantes. A publicación dos sucesivos anuncios da celebración do segundo e seguintes exercicios, faraa o tribunal cualificador no taboleiro de anuncios do Concello e celebraranse en único chamamento. Poderanse realizar tódalas probas no mesmo día, cando exista acordo nese sentido por parte dos aspirantes á praza. As probas selectivas consistirán nas seguintes fases: A) FASE DE CONCURSO: A fase de concurso será previa á de oposición e non terá carácter eliminatorio, nin poderá terse en conta para superar a proba da fase de oposición. Nesta fase valoraranse os méritos alegados da seguinte forma: a) Servicios prestados: - Por servicios prestados na Administración local ou noutras administracións públicas no mesmo posto de traballo ou similar para ao que se convoca a praza: 0,75 puntos por ano e 0,063 puntos por mes. - Por servicios prestados na Administración Local ou noutras administracións públicas nun posto de traballo distinto ao obxecto da presente convocatoria: 0,30 puntos por ano completo e 0,025 puntos por mes. Este apartado puntuarase ata un máximo de 4 puntos. b) Titulacións académicas: Por estar en posesión de títulos académicos non esixidos para o acceso a praza que se convoca, puntuándose soamente o título de maior categoría: - Graduado escolar ou equivalente: 0,75 puntos. - Titulación superior ao de graduado escolar ou equivalente: 1 punto. c) Cursos e diplomas: Por estar en posesión dos cursos seguintes: - Por curso de iniciación á lingua galega ou equivalente: 0,75 puntos. - Por curso de perfeccionamento da lingua galega ou equivalente: 1,25 punto. - Por curso de linguaxe administrativa de nivel superior para persoal da Administra-ción Local: 1,5 puntos. A acreditación destes cursos farase mediante certificado expedido ou homologado pola Dirección Xeral de Política Lingüística ou Consellería de Educación. A valoración dun curso excluirá aos demais. - Por cursos que teñan relación con tarefas de protección civil, mantemento de servizos municipais, etc., impartidos pola Administración pública ou entes autorizados pola mesma, cunha duración igual ou superior a 20 horas lectivas: 0,30 puntos por curso. - Por outros cursos de duración inferior a 20 horas ou diplomas impartidos por administracións públicas ou entes dependentes delas: 0,15 puntos por curso ou diploma. No caso de non constar a duración dos mesmos, entenderase que teñen menos de 20 horas. O máximo de puntos neste apartado c) será de 2,5 puntos. d) Permisos de conducir e outros: - Por estar en posesión dos carnés de conducir, categorías A, B e BE: 0,5 puntos - Por estar en posesión dos carnes de conducir, categorías C, C1E e CE 0,75 punto. - Por estar en posesión do carné de conducir, categorías D, D1, D1E e DE: 1 puntos. - Por estar en posesión do carné de manipulador de productos fitosanitarios, nivel básico ou superior: 0,5 puntos. A máximo puntuación posibles neste apartado d) será de 2,5. Para a acreditación dos méritos da fase de concurso será necesario presentar as certificacións correspondentes ou copia cotexada das mesmas. En ningún caso a puntuación obtida na fase de concurso poderá aplicarse para superar os exercicios da fase de oposición. B) FASE DE OPOSICIÓN: Primeiro exercicio: De carácter obrigatorio e eliminatorio. Consistirá en realizar diversas operacións aritméticas nas que se demostre a capacidade do aspirante no manexo das mesmas e en contestar por escrito diversas cuestións sobre materias de cultura xeral. Este exercicio valorarase cun máximo de 10 puntos, sendo preciso acadar un mínimo de 5 puntos para pasar ao seguinte exercicio. O tempo máximo para a realización deste exercicio será dunha hora. Este exercicio realizarase obrigatoriamente en galego, de conformidade co establecido no artigo 33 da Lei 4/1998, de función pública de Galicia, modificada pola 13/2007, de 27 de xullo. Segundo exercicio: De carácter obrigatorio e eliminatorio. Consistirá en realizar un test de 20 preguntas sobre os catro primeiros temas conforme ao temario que consta no Anexo II. Este exercicio puntuarase cun máximo de 10 puntos sendo necesario acadar un mínimo de 5 puntos para pasar o seguinte exercicio. O tempo máximo para realización deste exercicio será dunha hora. Terceiro exercicio: De carácter obrigatorio e eliminatorio. Consistirá na realización de dous casos prácticos que teñan relación cos temas 5 a 8 do Anexo II. Neste exercicio valorarase a capacidade dos aspirantes nos traballos, servizos e materias que son obxecto dos temas incluídos no anexo II. Este exercicio valorarase cun máximo de 10 puntos, sendo preciso acadar un mínimo de 5 puntos para pasar ao seguinte exercicio. O tempo máximo para a realización deste exercicio será dunha hora. O Tribunal ten a capacidade de resolver cantas dúbidas se presenten no desenvolvemento das probas. A cualificación final obterase sumando as puntuacións obtidas na valoración das fases de concurso e de oposición, de acordo co establecido nas presentes bases. A lista de puntuacións obtidas polos/as aspirantes farase pública no taboleiro de anuncios do Concello de Touro. A lista de puntuacións determinará a orde de clasificación definitiva e, polo tanto, a proposta do Tribunal a favor do/a aspirante que maior puntuación final obtivera por orde de clasificación. En ningún caso se poderán propoñer a máis candidatos/as que o número de postos obxecto da presente convocatoria. Presentación de documentación: Por orde do señor Alcalde, elevarase a definitiva a proposta do tribunal dos aspirantes que superaron o proceso selectivo que se publicará no Taboleiro de anuncios e que comunicarse ao aspirante seleccionado. Dende a súa comunicación ao interesado computarase o prazo de vinte días naturais para que os ditos aspirantes presenten no Concello os seguintes documentos: 1.- Fotocopia compulsada do DNI.2.- Fotocopia compulsada do título esixido.3.- Certificado médico acreditativo de non padecer enfermidade nin defecto físico ou psíquico que imposibilite para o desempeño das funcións propias da praza convocada.4.- Declaración xurada de non ter sido separado do servizo das administracións públicas e non estar incurso nalgunha das causas de incapacidade ou incompatibilidade determinadas na lexislación vixente, nin atoparse inhabilitado para o exercicio das funcións públicas. Quen dentro do prazo indicado, e salvo causa de forza maior, non se presentara a documentación esixida ou da mesma resulta que non reúne as condicións esixidas, non poderá ser contratado e quedarán anuladas tódalas súas actuacións, sen prexuízo da responsabilidade en que houbese podido incorrer por falsidade na súa instancia. A contratación: A contratación da persoa proposta polo Tribunal correspóndelle ao Alcalde. Transcorridos os prazos previstos para a presentación da documentación sen que se producira o cumprimento, a Alcaldía efectuará o contrato a favor do aspirante que superara as probas de selección e obtivera a maior puntuación, seguindo o orde de clasificación definitiva e previo cumprimento polo aspirante dos requisitos previstos. O contrato quedará suxeito ao réxime de incompatibilidades do sector público conforme á normativa e de acordo coa configuración que de cada praza se realizara polo Concello. A presente convocatoria, as bases que a regulan e todos os actos administrativos que se deriven destas, así como as actuacións do tribunal de cualificación, poderán ser impugnadas polos interesados na forma prevista legalmente na vixente Lei 30/1992, de 26 de novembro, de réxime xurídico das administracións públicas e do procedemento administrativo común. No non previsto nas presentes bases será de aplicación a lexislación básica estatal en materia de selección de persoal e a lexislación autonómica de desenrolo da mesma. Modelo de instancia Solicitude para tomar parte no proceso de selección para provisión dunha praza de operario de servizos varios como persoal laboral fixo. D/Dª., maior de idade, con DNI. e con domicilio a efectos de notificacións en r/. de. e número de teléfono., EXPOÑO Que convocado o proceso de selección para a provisión con carácter fixo e polo procedemento de concurso, dunha praza de Educador/a Familiar. DECLARO BAIXO A MIÑA RESPONSABILIDADE Que reúno todos e cada un dos requisitos esixidos nas presentes bases para poder participar no proceso selectivo. SOLICITO Que se teña por presentada a presente solicitude dentro do prazo concedido ao efecto e sexa admitido/a para tomar parte no proceso selectivo para o acceso á praza de Educador/a Familiar. En., a. de. de 2009 Asdo.:. SR. ALCALDE DO CONCELLO DE TOURO.” ANEXO II: Tema 1.- A Constitución española de 1978. Principios xerais. Tema 2.- O Municipio. Elementos, competencias. Tema 3.- A organización municipal. Alcalde, Pleno e Xunta de Goberno Local. Tema 4.- O Concello de Touro. Características principais. Tema 5.- Os distintos servizos municipais do Concello de Touro. Tema 6.- Mantemento de vehículos e material. Tema 7.- Realización de tarefas auxiliares: fontanería e electricidade. Tema 8.- As redes de auga e de sumidoiros no Concello de Touro. Touro a 21 de setembro de 2009 O Alcalde, Ignacio Codesido Barreiro.